
РЕПУБЛИКА БЪЛГАРИЯ
Заместник-министър на земеделието, храните и горите 




З А П О В Е Д


На основание чл. 9, ал. 5, изречение второ и чл. 26, ал. 1 от Закона за управление на средствата от Европейските структурни и инвестиционни фондове, Решение № 792 на Министерски съвет от 17 декември 2013 г. за определяне на органи, отговорни за управлението, контрола, координацията и одита на Европейските структурни и инвестиционни фондове и други инструменти и инициативи на Европейския съюз през периода 2014 – 2020 г. и Заповед № РД 09-467 от 16.05.2019 г. на министъра на земеделието, храните и горите и одобрен доклад № ……………..………..….. на директора на дирекция „Развитие на селските райони“  

Н А Р Е Ж Д А М:

І. Изменям Заповед № РД09-395/ 08.05.2020 г. на заместник-министъра на земеделието, храните и горите и ръководител на Управляващия орган на Програмата за развитие на селските райони както следва:
1. В раздел 14.2. „Условия за допустимост на разходите“ от приложение № 1 „Условия за кандидатстване с проектни предложения за предоставяне на безвъзмездна финансова помощ по процедура чрез подбор № BG06RDNP001-5.001 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програма за развитие на селските райони за периода 2014-2020 г. се създава т. 19:
„19.  Допустимо е откриване на процедура за избор на изпълнител/и на дейности по проекта по реда на ЗОП и преди сключване на административен договор, но не по-рано от 15 ноември 2019 г., само ако Държавен фонд „Земеделие“ е извършил предварителна проверка на планираните обществени поръчки за избор на изпълнители на дейностите по проекта.“

2. В подточка 2, от т. 2 „Ангажименти и други задължения на бенефициентите“ на раздел II „Критерии за допустимост, ангажименти и други задължения на бенефициентите“ от Приложение №2 „Условия за изпълнение на одобрени проекти по процедура чрез подбор № BG06RDNP001-5.001 по подмярка 5.1 „Подкрепа за инвестиции в превантивни мерки, насочени към ограничаване на последствията от вероятни природни бедствия, неблагоприятни климатични явления и катастрофични събития“ от мярка 5 „Възстановяване на селскостопански производствен потенциал, претърпял щети в резултат на природни бедствия, и въвеждане на подходящи превантивни мерки“ от Програма за развитие на селските райони за периода 2014-2020 г.“ се създава изречение второ:
„Допустимо е откриване на процедура за избор на изпълнител/и на дейности по проекта по реда на ЗОП и преди сключване на административен договор, но не по-рано от 15 ноември 2019 г., само ако Държавен фонд „Земеделие“ е извършил предварителна проверка на планираните обществени поръчки за избор на изпълнители на дейностите по проекта.“

ІІ. Настоящата заповед и коригирани Условия за кандидатстване да се публикуват в Информационната система за управление и наблюдение на средствата от Европейските структурни и инвестиционни фондове (ИСУН) и на интернет страницата на Министерството на земеделието, храните и горите.
Настоящата заповед подлежи на оспорване пред Административен съд София-град в 14-дневен срок от публикуването й.

д-р Лозана Василева

Ръководител на УО на ПРСР 2014-2020

